Konzumujeme príliš veľa cukru. Koláče, pudingy, zákusky, želé a džemy sú častou príčinou zlého trávenia. Veľmi nezdravé sú krémy a pudingy, kde hlavnými zložkami sú mlieko, vajcia a cukor. (301) Kombinácii mlieka s cukrom by sme sa mali vyhýbať. Ak používame mlieko, malo by byť dobre pasterizované. Zmenší sa nebezpečenstvo nákazy. Maslo je zdravšie jesť čerstvé na chlebe, ako ho používať na varenie. Najlepšie by bolo zaobísť sa bez neho. Ešte viac to platí o syre, ktorý nie je vôbec vhodný na jedenie. (Poznámka redakcie: Ide o plesnivé syry a o syry, ktoré prešli dlhou dobou fermentácie. Netýka sa to tvarohu a podobných syrov.) Nedostatočná a zle pripravovaná strava kazí krv tým, že oslabuje krvotvorné orgány a škodí celému organizmu. Vznikajú choroby a s nimi podráždenie a zlá nálada. Zlá kuchyňa má na svedomí tisíce obetí. Na mnohých náhrobných kameňoch by mohlo byť napísané: "Zomrel na následky zlého varenia" alebo "Zomrel na prepracovaný žalúdok".
Svätou povinnosťou tých, čo varia, je naučiť sa pripravovať zdravé jedlá. Upiecť dobrý chlieb nie je jednoduché. (213) V bochníku dobrého chleba je viac náboženstva, než si mnohí myslia. Skutočne dobrých kuchárov je málo. Mladé ženy si myslia, že varenie je podradná práca a radšej sa venujú iným domácim povinnostiam. Preto keď sa vydajú a začnú sa starať o rodinu, majú zlú predstavu o povinnostiach manželky a matky. Varenie je jednou z najdôležitejších vecí praktického života. Je to vlastne veda, (302) ktorú by si mali osvojiť všetky ženy. Predstavme ju tak, aby bola prijateľná i pre chudobnejšie vrstvy. Variť jedlá chutné, a pritom jednoduché a výživné, si vyžaduje šikovnosť a prax. Dá sa to však zvládnuť. Kuchári by mali vedieť pripraviť skromné, chutné a zdravé jedlo jednoduchým a zdravým spôsobom.
Každá žena, ktorá sa stará o rodinu a nevie zdravo variť, by sa mala rozhodnúť, že sa to naučí. Je to dôležité pre zdravie jej rodiny. Na mnohých miestach sa organizujú kurzy varenia, kde sa môže naučiť pripravovať zdravé jedlá. Žena, ktorá túto možnosť nemá, by mala požiadať o radu dobrú kuchárku a zdokonaľovať sa, kým sa nestane majstrom kuchárskeho umenia.
Pravidelnosť v jedení
Je životne dôležité zvyknúť si jesť pravidelne. Každé jedlo by malo mať určený čas, kedy človek zje, čo organizmus potrebuje. Až do ďalšieho jedla by sme už nemali jesť nič. Mnohí jedia vtedy, keď organizmus nič nepotrebuje. Nemajú dosť silnú vôľu, preto jedia v nepravidelných intervaloch i medzi jedlami. Keď cestujú, stále niečo vyjedajú. To je veľmi škodlivé. Keby tí, ktorí veľa cestujú, jedli pravidelne jednoduchú a výživnú stravu, neboli by tak často unavení a chorí.
Ďalším zlozvykom je jesť pred spaním. Večerali sme síce, ale pretože máme pocit hladu, ešte niečo zjeme. Keď to budeme robiť pravidelne, stane sa nám to zvykom. Budeme si myslieť, že ak sa nenajeme, nezaspíme. Ak (214) večeriame v neskorých hodinách, trávenie pokračuje i počas spánku, no žalúdok nevykonáva svoju prácu tak, ako by mal. (303) Nepríjemné sny rušia spánok. Zobúdzame sa neodpočinutí a vôbec nemáme chuť na raňajky. Keď ideme spať, trávenie by malo byť ukončené, aby si žalúdok, rovnako ako ostatné orgány, mohol dobre odpočinúť. Neskoro večerať je zvlášť nezdravé pre ľudí so sedavým zamestnaním. Následkom toho vznikajú poruchy, ktoré zapríčiňujú choroby často končiace smrťou.
Slabosť, ktorá vyvoláva chuť na jedlo, cítime často preto, že sme sa cez deň prejedali. Tráviace orgány potrebujú po jedle odpočinok. Medzi dvoma jedlami by mala byť najmenej päť až šesťhodinová prestávka. Tí, ktorí sa rozhodnú a skúsia to, zistia, že jesť dvakrát denne je lepšie ako trikrát. (304)
Ďaľšie referáty z kategórie
Strava a zdravie
|Dátum pridania:||19.02.2008||Oznámkuj:||12345|
|Autor referátu:||jozotom|
|Jazyk:||Počet slov:||3 764|
|Referát vhodný pre:||Vysoká škola||Počet A4:||9.9|
|Priemerná známka:||2.98||Rýchle čítanie:||16m 30s|
|Pomalé čítanie:||24m 45s|